اوندا کی امام حسین (ع) حضرتلری نین اهل بیتین اسیر ائدیب شام شهرینه یئتیردیلر. امام سجّاد (ع) حضرتلری ده چوخ اینجیکلی و اوره گی یارالی اونلارین ایچینده واریدی. شام اهلی لعنتلیک یزیدین پیس تبلیغی اساسیندا شادلیق ائتمه ک ایله اسیرلرین استقبالینا گئدیردیلر.
آداملارین ایچینده بیر قوجا کیشی واریدی ، او قاباغا گلیب دئدی: تانری یه شوکر اولسون کی سیزین کیشی لریزی اؤلدوردولر و فتنه اودو کئچدی…
و سونرا او قلبی سینیق و یورقون عزیزلره یامان دئدی.
امام(ع) ناخوش وضعیتینده بویوردو: ای قوجا کیشی! او کی سن دئدین، من قولاق آسدیم و بیر زاد دئمه دیم تا سنین سؤزون قورتولسون. او کی ایسته ییردین دئدین. ایندی سوس منده دانیشیم.
قوجا کیشی دئدی: هرنه ایسته ییرسن بویور!
حضرت بویوردو:
آیا قرآن اوخویوبسان؟!
قوجا کیشی دئدی: بلی
حضرت سوروشدو: بو آیه نی ده اوخویوبسان؟:
« قُل لا اسئلُکُم علیهِ اَجرا الا المودّه فی القُربی » یعنی: من سیزدن اهل بیتیم ایله دوستلوق ائتمه کدن باشقا بیر زاد ایسته میره م .
قوجا کیشی دئدی: بلی ، من اونو اوخوموشام.
امام سجاد(ع) بویوردو: بیز اهل بیت « قـُربی » ایک.
و آیا بو آیه نی ده اوخویوبسان؟: « وَ آتِ ذَا القربی حقّهُ» ، یعنی: اهل بیتین حقّین ساخلایین!
قوجا کیشی گئنه دئدی: بلی، اونودا اوخوموشام. حضرت بویوردو: بیل کی او آداملار بیزیک ! پس بیزیم حقّیمیز نئجه گره کدیر ساخلانیلسین؟!
شاملی قوجا کیشی دئدی: آیا دوغرودان ، سیز همانلارسیز؟!
حضرت بویوردو: بلی، سونرا آرتیردی:
آیا بو قرآن آیه سین اوخویوبسان؟:
« وَاعلموا انّما غنمتم مِن شَیی فانّ لله خمسه وللرسول ولِذِی القربی» ، یعنی: او زاد کی غنیمت و نفع دن اله گتیریرسیز، گره ک بئش دن بیری « خُمس » عنوانیندا پیغمبره و اونون اهل بیتینه وئره سیز!
قوجا کیشی دئدی: بلی
اوندا امام(ع) گئنه بویوردو: بیز تانری پیغمبری نین اهل بیتی ایک ، و آیا بو آیه نی ده اوخویوبسان ؟: « انّما یُرید الله لیذهبَ عنکمُ الرَّجسَ اهلَ البیتِ وَ یطهرکم تطهیرا»یعنی: تانری، سیز اهل بیتی هر جوره گوناه دان و قولایلیقدان پاک ساخلاییبدیر .
بو حالدا شاملی قوجا کیشی اَللرین گؤیه قالخیزدی و دئدی:
ای تانری! سنه پناه گتیریرم ، ای تانری توبه ائله دیم، ایللر دی کی قرآن اوخویوردوم و بئله دوشونمه ییردیم و بو گون یولا گلدیم.
قایناق: احتجاج مرحوم طبرسی: ج۲،ص۱۲۰،ح۱۷۲
چئویره ن: الف. عظیمی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab